تورکیه-نین خاریجی ایشلر ناظیری مولود چاووش اوغلو آلمانیانین ‘‘بیلد’’ قزئتینه موصاحیبه وئریب.
مولود چاووش اوغلو موصاحیبه زامانی آلمانیا-دا لیبیا مسئله سی ایله باغلی کئچیریلن کنفرانس باشدا اولماقلا ژورنالیستین سوال‌لارینی جاوابلاندیریب.
چاووش اوغلو آلمانیانین پایتاختی برلین-ده لیبیا مسئله سی ایله باغلی کئچیریلن کنفرانسین یئکونوندا یاییم‌لانان بیلدیریشین بوتون ایشتیراکچی‌لار طرفیندن دستکلنمه‌سی‌نین مثبت بیر باشلانگیچ اولدوغونو سؤیله‌یب.
تورکیه-نین خاریجی ایشلر ناظیری آوروپا بیرلیگی‌نین تورکیه قاچقین‌لارلا باغلی وئردیگی سؤزلره عمل ائتمه‌دیگینی دئییب.
سوریه-نین ادلیب بؤلگه سیندکی سیویل لره ائدیلن هوجوم‌لار و کؤچ پروبلئمینه گؤره ناراحات اولدوق‌لارینی وورغولایان چاووش اوغلو 400 مین آدامین ائولرینی ترک ائتمک مجبوریتینده قالدیغینی دئییب.
تورکیه پرزیدنتی رجب طیب اردوغانین تهلوکه‌سیز بؤلگه ایله باغلی چاغیریش‌لارینا دا دقت چکن مولود چاووش اوغلو دئییب: ‘‘بونون اوچون بیرلشمیش میللتلر تشکیلاتی‌نین تهلوکه‌سیزلیک شوراسی‌نین بیر قرار قبول ائتمه لیدیر’’.
